Respublika ijro etuvchi hokimiyat organlari hamda xoʻjalik birlashmalari rahbarlari va ularning oʻrinbosarlari faoliyatining eng muhim samaradorlik koʻrsatkichlarini ishlab chiqish tartibini yanada takomillashtirish toʻgʻrisida
(resolution, 2025-07-14)

Oʻzbekiston Respublikasi Prezidentining 2023-yil 11-sentabrdagi PF-158-son Farmoni bilan tasdiqlangan “Oʻzbekiston — 2030” strategiyasida belgilangan samaradorlik koʻrsatkichlariga erishish, shuningdek, respublika ijro etuvchi hokimiyat organlari hamda xoʻjalik birlashmalari rahbarlari va ularning oʻrinbosarlari faoliyatining eng muhim samaradorlik koʻrsatkichlarini ishlab chiqish tartibini yanada takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Prezidenti huzuridagi Davlat xizmatini rivojlantirish agentligi (keyingi oʻrinlarda — Agentlik) hamda Iqtisodiyot va moliya vazirligining quyidagi takliflari maʼqullansin: respublika ijro etuvchi hokimiyat organlari hamda xoʻjalik birlashmalari rahbarlari va ularning oʻrinbosarlari faoliyatining eng muhim samaradorlik koʻrsatkichlarini (keyingi oʻrinlarda — KPI koʻrsatkichlari) ishlab chiqish, ularning natijalarini tahlil qilish hamda bajarilmaslik xavflarining oldini olish boʻyicha takliflar ishlab chiqadigan ekspert guruhlarini tashkil etish; respublika ijro etuvchi hokimiyat organlari hamda xoʻjalik birlashmalari tomonidan ishlab chiqilgan KPI koʻrsatkichlarini davlat ilmiy-tadqiqot markazlari va boshqa manfaatdor tashkilotlar xodimlarini jalb qilgan holda ekspertizadan oʻtkazish tartibini joriy etish. 2. Belgilab qoʻyilsinki: ekspert guruhlari KPI koʻrsatkichlari asosida baholanadigan respublika ijro etuvchi hokimiyat organlari va xoʻjalik birlashmalarida jamoatchilik asosida tashkil etiladi; Agentlik tomonidan respublika ijro etuvchi hokimiyat organlari hamda xoʻjalik birlashmalari rahbarlari va ularning oʻrinbosarlarining KPI koʻrsatkichlarini ekspertizadan oʻtkazish uchun davlat ilmiy-tadqiqot markazlari hamda boshqa masʼul tashkilotlar xodimlari jalb qilinadi; ekspert guruhlari respublika ijro etuvchi hokimiyat organlari hamda xoʻjalik birlashmalari rahbarlari boshchiligida tuziladi, ularning tarkibiga zaruratga koʻra kelishuv asosida Vazirlar Mahkamasi, Agentlik, Iqtisodiyot va moliya vazirligi hamda boshqa manfaatdor tashkilotlarning masʼul xodimlari jalb etilishi mumkin. 3. Quyidagilar ekspert guruhlarining asosiy vazifalari etib belgilansin: KPI koʻrsatkichlarini ularning “Oʻzbekiston — 2030” strategiyasida belgilangan maqsadlar va davlat dasturlariga muvofiqligi hamda bogʻliqligi, shuningdek, sohadagi mavjud tizimli muammolarni bartaraf etishga yoʻnaltirilgani hamda moliyalashtirish manbalari belgilangani inobatga olingan holda ishlab chiqish; KPI koʻrsatkichlari bajarilishini doimiy ravishda monitoring qilib borish, ularning bajarilmaslik xavflarining oldini olish boʻyicha takliflar ishlab chiqish; KPI koʻrsatkichlarini ishlab chiqishda ularning budjet mablagʻlaridan foydalanish bilan bogʻliq maqsadli indikatorlarga muvofiqligini koʻrib chiqish, KPI koʻrsatkichlari natijalarini tizimli tahlil qilish. 4. Respublika ijro etuvchi hokimiyat organlari hamda xoʻjalik birlashmalari bir oy muddatda ekspert guruhlari tarkibini tasdiqlasin va ular toʻgʻrisidagi maʼlumotlarni Agentlikka taqdim etsin. 5. Vazirlar Mahkamasining “Respublika va mahalliy ijro etuvchi hokimiyat organlari hamda xoʻjalik birlashmalari rahbarlari va ularning oʻrinbosarlari faoliyatini eng muhim samaradorlik koʻrsatkichlari asosida baholashni tashkil etish chora-tadbirlari toʻgʻrisida” 2024-yil 31-iyuldagi 463-son qaroriga ilovaga muvofiq oʻzgartirish va qoʻshimchalar kiritilsin. 6. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari zimmasiga yuklansin. 1. 4-bandning uchinchi xatboshisi “oʻzining” soʻzidan keyin “kamida boshqarma boshligʻi darajasidagi” soʻzlari bilan toʻldirilsin. 2. 1-ilovaning matni quyidagi tahrirda bayon etilsin: I. Vazirliklar1.Iqtisodiyot va moliya vazirligi2.Investitsiyalar, sanoat va savdo vazirligi3.Kambagʻallikni qisqartirish va bandlik vazirligi4.Qishloq xoʻjaligi vazirligi5.Suv xoʻjaligi vazirligi6.Qurilish va uy-joy kommunal xoʻjaligi vazirligi7.Transport vazirligi8.Energetika vazirligi9.Togʻ-kon sanoati va geologiya vazirligi10.Raqamli texnologiyalar vazirligi11.Ekologiya, atrof-muhitni muhofaza qilish va iqlim oʻzgarishi vazirligi12.Sogʻliqni saqlash vazirligi13.Maktabgacha va maktab taʼlimi vazirligi14.Oliy taʼlim, fan va innovatsiyalar vazirligi15.Sport vazirligi16.Madaniyat vazirligi17.Tashqi ishlar vazirligi18.Adliya vazirligiII. Qoʻmitalar19.Soliq qoʻmitasi20.Oila va xotin-qizlar qoʻmitasi21.Vazirlar Mahkamasi huzuridagi Sanoat, radiatsiya va yadro xavfsizligi qoʻmitasi22.Din ishlari boʻyicha qoʻmita23.Iqtisodiyot va moliya vazirligi huzuridagi Bojxona qoʻmitasi24.Qishloq xoʻjaligi vazirligi huzuridagi Veterinariya va chorvachilikni rivojlantirish qoʻmitasi25.Transport vazirligi huzuridagi Avtomobil yoʻllari qoʻmitasi26.Ekologiya, atrof-muhitni muhofaza qilish va iqlim oʻzgarishi vazirligi huzuridagi Turizm qoʻmitasi27.Sogʻliqni saqlash vazirligi huzuridagi Sanitariya-epidemiologik osoyishtalik va jamoat salomatligi qoʻmitasi28.Millatlararo munosabatlar va xorijdagi vatandoshlar masalalari boʻyicha qoʻmitaIII. Agentliklar29.Yoshlar ishlari agentligi30.Vazirlar Mahkamasi huzuridagi Oʻzbekiston texnik jihatdan tartibga solish agentligi31.Vazirlar Mahkamasi huzuridagi Atom energiyasi agentligi32.Oʻzbekiston Respublikasi Vazirlar Mahkamasi huzuridagi Migratsiya agentligi33.Energetika bozorini rivojlantirish va tartibga solish agentligi34.Davlat aktivlarini boshqarish agentligi35.Milliy antidoping agentligi36.Madaniy meros agentligi37.Iqtisodiyot va moliya vazirligi huzuridagi Kadastr agentligi38.Investitsiyalar, sanoat va savdo vazirligi huzuridagi Xorijiy investitsiyalarni jalb etish agentligi39.Qishloq xoʻjaligi vazirligi huzuridagi Oʻsimliklar karantini va himoyasi agentligi40.Qishloq xoʻjaligi vazirligi huzuridagi Agrosanoatni rivojlantirish agentligi41.Transport vazirligi huzuridagi Fuqaro aviatsiyasi agentligi42.Raqamli texnologiyalar vazirligi huzuridagi Kosmik tadqiqotlar va texnologiyalar agentligi43.Ekologiya, atrof-muhitni muhofaza qilish va iqlim oʻzgarishi vazirligi huzuridagi Oʻrmon va yashil hududlarni koʻpaytirish, choʻllanishga qarshi kurashish agentligi44.Ekologiya, atrof-muhitni muhofaza qilish va iqlim oʻzgarishi vazirligi huzuridagi Gidrometeorologiya xizmati agentligi45.Ekologiya, atrof-muhitni muhofaza qilish va iqlim oʻzgarishi vazirligi huzuridagi Chiqindilarni boshqarish va sirkulyar iqtisodiyotni rivojlantirish agentligi46.Sogʻliqni saqlash vazirligi huzuridagi Farmatsevtika tarmogʻini rivojlantirish agentligi47.Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligi48.Oliy taʼlim, fan va innovatsiyalar vazirligi huzuridagi Innovatsion rivojlanish agentligi49.Oliy taʼlim, fan va innovatsiyalar vazirligi huzuridagi Bilim va malakalarni baholash agentligi50.Madaniyat vazirligi huzuridagi Kinematografiya agentligi51.Adliya vazirligi huzuridagi “Oʻzarxiv” agentligi52.Oʻzbekiston Milliy axborot agentligi53.Suv xoʻjaligi vazirligi huzuridagi Suv xoʻjaligi obyektlarini ekspluatatsiya qilish agentligiIV. Inspeksiyalar54.Vazirlar Mahkamasi huzuridagi Agrosanoat majmui ustidan nazorat qilish inspeksiyasi55.Suv xoʻjaligi vazirligi huzuridagi Suv xoʻjaligi obyektlari xavfsizligini va suvdan foydalanishni nazorat qilish inspeksiyasi56.Vazirlar Mahkamasi huzuridagi Qurilish va uy-joy kommunal xoʻjaligi sohasida nazorat qilish inspeksiyasi57.Transport vazirligi huzuridagi Transport nazorati inspeksiyasi58.Vazirlar Mahkamasi huzuridagi Elektr energiyasi, neft mahsulotlari va gazdan foydalanishni nazorat qilish inspeksiyasi59.Togʻ-kon sanoati va geologiya vazirligi huzuridagi Togʻ-kon sanoati va geologiya sohasini nazorat qilish inspeksiyasi60.Raqamli texnologiyalar vazirligi huzuridagi Axborotlashtirish va telekommunikatsiyalar sohasida nazorat inspeksiyasi61.Oʻzbekiston texnik jihatdan tartibga solish agentligi huzuridagi Texnik jihatdan tartibga solish sohasida nazorat inspeksiyasiV. Markazlar va boshqa tashkilotlar62.Respublika Maʼnaviyat va maʼrifat markazi63.Qishloq xoʻjaligi vazirligi huzuridagi Oziq-ovqat va qishloq xoʻjaligi sohasida strategik rivojlanish va tadqiqotlar xalqaro markazi64.Oʻzbekiston Respublikasining xorijiy mamlakatlardagi elchixonalari (elchilar, savdo-iqtisodiy masalalar boʻyicha maslahatchilar)VI. Davlat ulushi 50 foizdan yuqori boʻlgan kompaniyalar va jamiyatlar65.“Oʻzavtosanoat” AJ66.“Oʻzbekiston respublika tovar-xom ashyo birjasi” AJ67.“Oʻzagrolizing” AJ68.“Oʻzsuvtaʼminot” AJ69.“Oʻzbekiston temir yoʻllari” AJ70.“Uzbekistan Airways” AJ71.“Uzbekistan Airports” AJ72.“Toshshahartransxizmat” AJ73.“Oʻzbekiston milliy elektr tarmoqlari” AJ74.“Oʻzbekneftgaz” AJ75.“Oʻztransgaz” AJ76.“Hududiy elektr tarmoqlari” AJ77.“Issiqlik elektr stansiyalari” AJ78.“Hududgaztaʼminot” AJ79.“Oʻzbekgidroenergo” AJ80.“Navoiy KMK” AJ81.“Olmaliq KMK” AJ82.“Oʻzmetkombinat” AJ83.“Oʻzkimyosanoat” AJ84.“Navoiyazot” AJ85.“Oʻzsanoateksport” AJ86.“Oʻzbekekspertiza” AJ87.“Savdoni rivojlantirish kompaniyasi” AJ88.“Oʻzsanoatqurilishbank” ATB89.“Agrobank” ATB90.“Oʻzmilliybank” AJ91.“Mikrokreditbank” ATB92.AT “Xalq banki”93.“Asakabank” AJ94.“Turonbank” ATB95.AT “Aloqabank”96.“Biznesni rivojlantirish banki” ATB97.“Oʻzbektelekom” AK98.“Dori-Darmon” AK99.Oʻzbekiston Milliy teleradiokompaniyasi100.“Oʻzmeliomashlizing” DUK101.“Navoiyuran” DKVII. Uyushmalar102.“Oʻztoʻqimachiliksanoat” uyushmasi103.“Oʻzeltexsanoat” uyushmasi104.“Oʻzcharmsanoat” uyushmasi105.“Oʻzsanoatqurilishmateriallari” uyushmasi106.“Oʻzbekipaksanoat” uyushmasi107.“Oʻzyogʻmoysanoat” uyushmasi108.“Hunarmand” uyushmasi109.“Oʻzbekzargarsanoati” uyushmasi110.“Oʻzbekbaliqsanoat” uyushmasi111.“Parrandasanoat” uyushmasi112.“Oʻzbekiston asalarichilari” uyushmasi113.Oʻzbekiston fermerlari kengashi114.Oʻzbekiston Savdo-sanoat palatasi 3. 2-ilovada: a) 12-band quyidagi mazmundagi xatboshilar bilan toʻldirilsin: “Samaradorlik koʻrsatkichlarining prognozi quyidagi shakllarda belgilanadi: davriy — yillik prognoz choraklardagi prognozlar jami yigʻindisiga teng; oʻsuvchi — yillik prognoz oxirgi chorakdagi prognozga teng hamda choraklardagi prognozlar oldingi chorakdan kam boʻlishi mumkin emas; oʻrtacha — yillik prognoz choraklardagi prognozlar oʻrtacha qiymatiga teng; oʻzgaruvchan — yillik prognoz oxirgi chorakdagi prognozga teng”; b) 13-band quyidagi mazmundagi xatboshi bilan toʻldirilsin: “Bunda har bitta samaradorlik koʻrsatkichlarining maʼlumotini tasdiqlashga bitta davlat organi masʼul boʻladi hamda baholanuvchi rahbar faoliyat yuritadigan davlat organini yoki unga boʻysunuvchi tashkilotni namunaviy shakl loyihasiga kiritishga yoʻl qoʻyilmaydi”; v) 16-bandda: birinchi xatboshidagi “15-dekabrga qadar Vazirlar Mahkamasiga” soʻzlari “1-dekabrga qadar Davlat xizmatini rivojlantirish agentligiga” soʻzlari bilan almashtirilsin; ikkinchi xatboshidagi “tasdiqlash uchun Vazirlar Mahkamasiga” soʻzlari “kelishish uchun Davlat xizmatini rivojlantirish agentligiga” soʻzlari bilan almashtirilsin; g) quyidagi mazmundagi 161 va 162-bandlar bilan toʻldirilsin: “161. Davlat xizmatini rivojlantirish agentligi ilmiy-tadqiqot markazlari hamda boshqa manfaatdor tashkilotlar xodimlarini jalb qilgan holda, respublika ijro etuvchi hokimiyat organlari hamda xoʻjalik birlashmalari namunaviy shaklga muvofiq baholanuvchi rahbar faoliyatining keyingi yil uchun samaradorlik koʻrsatkichlarini, ularga erishish boʻyicha “yoʻl xaritasi”ni hamda uni hududlarda amalga oshirish yuzasidan chora-tadbirlar dasturini “Oʻzbekiston-2030” strategiyasi va davlat dasturiga muvofiqligi va bogʻliqligi, tashkilotlarning oʻzaro bogʻliq samaradorlik koʻrsatkichlarining uygʻunligi taʼminlangani nuqtai nazaridan 20-dekabrga qadar ekspertizadan oʻtkazadi va yakuni boʻyicha xulosa beradi. 162. Respublika ijro etuvchi hokimiyat organlari hamda xoʻjalik birlashmalari 25-dekabrga qadar baholanuvchi rahbar faoliyatining keyingi yil uchun samaradorlik koʻrsatkichlarini, ularga erishish boʻyicha “yoʻl xaritasi”ni hamda uni hududlarda amalga oshirish yuzasidan chora-tadbirlar dasturini Davlat xizmatini rivojlantirish agentligining xulosasi bilan birga Vazirlar Mahkamasiga kiritadi”; d) 22-band quyidagi mazmundagi xatboshi bilan toʻldirilsin: “Bunda muddati tugagan hisobot davridagi samaradorlik koʻrsatkichlari, “yoʻl xaritasi” hamda chora-tadbirlar dasturiga oʻzgartirish va qoʻshimchalar kiritish taqiqlanadi”; e) 31-bandning “b” kichik bandida: uchinchi xatboshidagi “oʻsuvchi shaklda” soʻzlari “oʻsuvchi hamda oʻzgaruvchan shaklda” soʻzlari bilan almashtirilsin; oltinchi xatboshi “choraklik maʼlumoti” soʻzlaridan keyin “, bunda faqat vazn belgilangan choraklar inobatga olinadi” soʻzlari bilan toʻldirilsin; j) 1-ilovaning “1-bosqich” pozitsiyasi quyidagi tahrirda bayon etilsin: “1-bosqichRespublika ijro etuvchi hokimiyat organlari hamda xoʻjalik birlashmalari rahbarlari va ularning oʻrinbosarlari (keyingi oʻrinlarda — baholanuvchi rahbar)1. Eng muhim samaradorlik koʻrsatkichlari (keyingi oʻrinlarda — samaradorlik koʻrsatkichlari), ularga erishish boʻyicha “yoʻl xaritalari” hamda hududlarda amalga oshiriladigan chora-tadbirlar dasturini ishlab chiqib, kelishish uchun Davlat xizmatini rivojlantirish agentligiga kiritadi.Bunda xoʻjalik birlashmalari rahbarlari va ularning oʻrinbosarlari faoliyatining samaradorlik koʻrsatkichlari, “yoʻl xaritalari” va chora-tadbirlar dasturi kuzatuv kengashlari tomonidan maʼqullanganidan soʻng kelishish uchun Davlat xizmatini rivojlantirish agentligiga kiritiladi.1-dekabrga qadarDavlat xizmatini rivojlantirish agentligi2. Samaradorlik koʻrsatkichlarini, ularga erishish boʻyicha “yoʻl xaritasi”ni hamda uni hududlarda amalga oshirish yuzasidan chora-tadbirlar dasturini “Oʻzbekiston-2030” strategiyasi va davlat dasturiga muvofiqligi va bogʻliqligi, tashkilotlarning oʻzaro bogʻliq samaradorlik koʻrsatkichlarining uygʻunligi taʼminlangani nuqtai nazaridan ekspertizadan oʻtkazadi va yakuni boʻyicha xulosa beradi.20-dekabrga qadarBaholanuvchi rahbar3. Samaradorlik koʻrsatkichlarini, ularga erishish boʻyicha “yoʻl xaritasi”ni hamda uni hududlarda amalga oshirish yuzasidan chora-tadbirlar dasturini Davlat xizmatini rivojlantirish agentligining xulosasi bilan birga Vazirlar Mahkamasiga kiritadi.25-dekabrga qadar”. 4. 3-ilovada: a) 12-band quyidagi mazmundagi xatboshilar bilan toʻldirilsin: “Samaradorlik koʻrsatkichlarining prognozi quyidagi shakllarda belgilanadi: davriy — yillik prognoz choraklardagi prognozlar jami yigʻindisiga teng; oʻsuvchi — yillik prognoz oxirgi chorakdagi prognozga teng hamda choraklardagi prognozlar oldingi chorakdan kam boʻlishi mumkin emas; oʻrtacha — yillik prognoz choraklardagi prognozlar oʻrtacha qiymatiga teng; oʻzgaruvchan — yillik prognoz oxirgi chorakdagi prognozga teng”; b) 13-band quyidagi mazmundagi xatboshi bilan toʻldirilsin: “Bunda har bitta samaradorlik koʻrsatkichlarining maʼlumotini tasdiqlashga bitta davlat organi masʼul boʻladi hamda baholanuvchi rahbar faoliyat yuritadigan davlat organini yoki unga boʻysunuvchi tashkilotni namunaviy shakl loyihasiga kiritishga yoʻl qoʻyilmaydi”; v) 31-band quyidagi mazmundagi xatboshi bilan toʻldirilsin: “Bunda muddati tugagan hisobot davridagi samaradorlik koʻrsatkichlariga oʻzgartirish va qoʻshimchalar kiritish taqiqlanadi”; g) 33-band quyidagi mazmundagi xatboshi bilan toʻldirilsin: “Bunda muddati tugagan hisobot davridagi “yoʻl xaritasi” hamda tuman (shahar) hokimi oʻrinbosari faoliyatining samaradorlik koʻrsatkichlariga oʻzgartirish va qoʻshimchalar kiritish taqiqlanadi”; d) 43-bandning “b” kichik bandida: uchinchi xatboshidagi “oʻsuvchi shaklda” soʻzlari “oʻsuvchi hamda oʻzgaruvchan shaklda” soʻzlari bilan almashtirilsin; oltinchi xatboshi “choraklik maʼlumoti” soʻzlaridan keyin “, bunda faqat vazn belgilangan choraklar inobatga olinadi” soʻzlari bilan toʻldirilsin; e) 46-band oʻz kuchini yoʻqotgan deb hisoblansin.